Tartu halduskohus tühistas eilse otsusega selle aasta 22. mai Tartu vangla direktori käskkirja, millega vallandati kriminaalhooldusosakonna Valga talituse juhataja Margus  Malleus teenistuskohustuste rikkumise ja vääritute tegude toimepanemise eest.  Kohus rahuldas Malleuse kaebuse, luges ta teenistusest vabastatuks enda algatusel ja mõistis kaebaja kasuks välja kuue kuu ametipalga 80 790 kr ulatuses. Lisaks peab vangla katma Malleuse menetluskulud 12 600 kr ulatuses.